Public procurement notice: Contract Award Notice
Published: 2021-03-05
Buyer: Helsingin kaupunki, kaupunkiympäristön toimiala
Country: FI
Contract type: Services
Procedure: Open procedure
CPV classification: 71000000 | 71242000 | 71530000: Construction consultancy services | 79418000
Estimated value: 105455 EUR
Award criteria: The most economic tender

Technical requirements: Helsingin kaupunki järjestää tarjouskilpailun sosiaali- ja terveystoimialan palveluverkkosuunnitelman 2035 asiantuntijatehtävästä. Hankkeessa tehtävänä on palveluverkkosuunnitelman ja sen toimeenpanosuunnitelman tuottaminen. Suunnitelman pohjana toimii Helsingin nykyinen palveluverkkosuunnitelma, jota päivitetään ja täydennetään. Konsulttityönä tuotetaan lisäksi kuvaukset tuotantoprosessista sekä suunnitelman ylläpidon ja kehittämisen keskeisistä työtavoista.
Palveluverkolla tarkoitetaan riittävien ja yhdenvertaisten sosiaali- ja terveystoimialan palvelujen ja tilojen kokonaisuutta Helsingissä. Suunnitelma on selvitys palvelujen ja tilojen nykytilasta ja tavoitetilasta vuonna 2035.
Sosiaali- ja terveystoimialan rakenneuudistushankkeen yhtenä konkreettisena toimenpiteenä on palveluverkkosuunnitelman tuottaminen. Palveluverkkosuunnitelma on osa kaupungin sosiaali- ja terveyspalvelujen järjestämisstrategiaa. Palvelujen järjestäminen perustuu lakeihin sekä toimialalla asetettuihin tavoitteisiin ja palvelulupauksiin.
Hankkeen keskeinen tavoite on havainnollisen, yhdenmukaisen ja ajantasaisen kokonaisnäkemyksen luominen tilakannasta palveluittain ja palvelukokonaisuuksittain. Toinen yhtä tärkeä tavoite on toimialan yhteisen näkemyksen muodostaminen palveluverkon tavoitetilasta ja sen saavuttamiseksi vaadittavista toimenpiteistä. Suunnitelman pohjana toimii sosiaali- ja terveystoimialan nykyinen palveluverkkosuunnitelma, joka kattaa osan hankkeessa suunniteltavia palveluja.
Palvelut sijoittuvat pääasiassa terveys- ja hyvinvointikeskuksiin, perhekeskuksiin, seniorikeskuksiin sekä asukastaloihin. Palveluverkkotarkastelu kattaa lisäksi HUS:in kuvantamis- ja laboratoriopalvelut sekä välinehuollon. Tarkasteluun sisältyy valikoidulta osalta yksityisen ja kolmannen sektorin palvelujen ja tilojen kartoittaminen.
Palveluverkkosuunnitelmassa kuvataan nykyiset toimitilat ja niiden ominaisuuksia sekä tilatarpeet, jotka toiminnan järjestämiseksi tarvitaan vuoteen 2035 mennessä. Keskeisiä tarkastelukohteita ovat väestön sijoittuminen ja väestöennusteet, asukkaiden sosioekonominen asema, palvelujen saavutettavuus sekä uusista toimintayksiköistä saadut kokemukset ja uudet toimintamallit. Tilojen kunnon ja käyttökelpoisuuden tarkasteluun sisältyvät toimintojen väistötarpeet ja väistöjen kestoajat. Suunnitelmassa kuvataan myös perusteluja toimialalla tarvittaville rakennus- ja tilahankkeille.
Toimeenpanosuunnitelma muodostaa pohjan palveluverkon ylläpito- ja kehittämistoimenpiteiden määrittelylle ja palveluverkolle asetettujen tavoitteiden saavuttamiselle.
Mahdollinen optio palvelutilaverkkosuunnittelun lisäselvitystöistä vuodelle 2022. Option käyttämisestä tilaaja päättää erikseen.
Konsultilla on oikeus käyttää alikonsulttia hankekohtaisen toimeksiannon suorittamisessa vain, mikäli tilaaja on etukäteen hyväksynyt tämän.
Jos konsultti vetoaa alikonsultin voimavaroihin, kyseisen alikonsultin on tosiasiallisesti osallistuttava hankinnan toteuttamiseen soveltuvuusvaatimukset täyttääkseen.
Mikäli konsultti käyttää alikonsultteja, vastaa konsultti alikonsulttien työn tekemisestä ja lopputuloksen laadusta kuin omasta työstään. Alikonsulttien ketjuttaminen on kielletty. Tilaaja allekirjoittaa puitesopimuksen vain tarjouksen jättäneen yrityksen kanssa.
Konsultilla ei ole oikeutta ilman pätevää syytä vaihtaa alikonsulttia, jonka voimavaroihin konsultti on vedonnut tarjouksessa. Nimetyt alikonsultit katsotaan konsultin resursseiksi. Siksi konsultin on sitouduttava siihen, että tarjouksessa nimetyt alikonsultit ovat käytettävissä hankinnan toteuttamiseen, mikäli konsultti tulee valituksi.
Tarjous voidaan jättää ryhmittymänä. Ryhmittymällä tarkoitetaan yritysten yhteistyötä puitesopimuksen saamiseksi. Tarjouksessa tulee ilmoittaa, mikäli tarjous on tehty ryhmittymänä. Myös ryhmittymän jäsenet tulee ilmoittaa tarjouksessa. Kaikki tarjouspyynnön tarjoajaa koskevat vaatimukset koskevat myös tarjoajana olevaa ryhmittymää, ellei toisin ole mainittu.
Ryhmittymän on kyettävä viimeistään puitesopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet vastaavat yhteisvastuussa sopimusvelvoitteiden noudattamisesta allekirjoittamalla puitesopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi.


Winner: Granlund Oy
Award value: 105455
Number of bids: 3